ສປຊ ວ່າ ບັນຫາທີ່ດິນ ໃນກໍາປູເຈຍ ສ້າງຄວາມເປັນຫ່ວງ ດ້ານສິດທິມະນຸດ
ຕົວຢ່າງ​ນຶ່ງ​ຂອງບັນຫາ​ນີ້​ ​ແມ່ນ​​ແລເຫັນ​ໄດ້ຈາກ ຊະ​ຕາ​ກໍາຂອງ​ປະຊາ​ຄົມນຶ່ງ ທີ່​ເອີ້ນ​ກັນ​ວ່າ Borei Keila ​ໃນ​ນະຄອນຫລວງພະນົມ​ເປັນ.
ຜູ້ສິ້ງຊອມສິດທິທີ່ຖືກແຕ່ງຕັ້ງ ໂດຍສະຫະປະຊາຊາດ ກໍາລັງຮຽກຮ້ອງໃຫ້ກໍາປູເຈຍ ຈົ່ງຖົມຊ່ອງວ່າງລະຫວ່າງຄວາມຮັ່ງມີແລະຄວາມທຸກຈົນ ທີ່ກວ້າງອອກໄປຫລາຍຂຶ້ນນັບມື້ນັ້ນ ໃຫ້ແຄບລົງ ທ່ານ ສູຣິຍະ ຊູເບດີ ຜູ້ຂຽນລາຍງານພິເສດດ້ານສິດທິມະນຸດຂອງອົງການສະຫະປະຊາຊາດ ສໍາລັບກໍາປູເຈຍ ກ່າວວ່າ ລັດຖະບານກໍາປູເຈຍແມ່ນຈະຕ້ອງປະຕິບັດການເພີ່ມຂຶ້ນ ເພື່ອຮັບປະກັນວ່າພວກກຸ່ມຄົນທີ່ດ້ອຍໂອກາດຢູ່ແລ້ວນັ້ນ ຈະບໍ່ໄດ້ຮັບຄວາມເດືອດຮ້ອນໃດໆ ຈາກພາກປະຕິບັດຂອງລັດຖະບານໃນການອະນຸມັດ ໃຫ້ສໍາປະທານທີ່ດິນ ແກ່ພວກ ບໍລິສັດພັດທະນາທັງຫລາຍ ທ່ານ Subedi ໄດ້ໂອ້ລົມກັບຜູ້ສື່ຂ່າວວີໂອເອ Irwin Loy ທີ່ພະນົມເປັນ ຊຶ່ງທອງປານຈະນໍາເອົາລາຍລະອຽດ ມາສະເໜີທ່ານ ໃນລະຫວ່າງການຢ້ຽມຢາມກໍາປູເຈຍທີ່ເພ່ງເລັງໃສ່ການສໍາຫລວດ ເບິ່ງວີທີການທີ່ລັດຖະ ບານອະນຸມັດທີ່ດິນໃຫ້ແກ່ພວກບໍລິສັດພັດທະນາທີ່ດິນເອກະຊົນນັ້ນ ທ່ານ Subedi ໄດ້ ສຶກສາເບິ່ງຂໍ້ກ່າວຫາຕ່າງໆຂອງກຸ່ມສິດທິທີ່ເວົ້າວ່າ ພາກປະຕິບັດຂອງລັດຖະບານນັ້ນແມ່ນ ບໍ່ເປັນການຍຸຕິທໍາຕໍ່ປະຊາຊົນ ຫລາຍສິບພັນຄົນ ທີ່ຖືກບັງຄັບໃຫ້ຍ້າຍໜີຈາກບ້ານເຮືອນ ຂອງພວກເຂົາເຈົ້າ ໂດຍໄດ້ຄ່າຊົດເຊີຍພຽງໜ້ອຍດຽວຫລືບໍ່ໄດ້ຮັບຫຍັງເລີຍນັ້ນ ທ່ານ Subedi ເວົ້າວ່າ: ພວກນັກເຄຶ່ອນໄຫວກ່າວວ່າ ຕົວຢ່າງນຶ່ງຂອງບັນຫານີ້ແມ່ນແລເຫັນໄດ້ຈາກຊະຕາກໍາຂອງ ຄຸ້ມປະຊາຄົມນຶ່ງ ທີ່ເອີ້ນກັນວ່າ Borei Keila ໃນນະຄອນຫລວງພະນົມເປັນ ໃນປີ 2004 ລັດຖະບານໄດ້ກໍານົດເອົາເຂດຄຸ້ມດັ່ງກ່າວ ເປັນບ່ອນສໍາປະທານທີ່ດິນເພື່ອ ສັງຄົມ ໃຫ້ແກ່ບໍລິສັດທ້ອງຖິ່ນແຫ່ງນຶ່ງ ຂໍ້ຕົກລົງກັນນັ້ນມີເງື່ອນໄຂວ່າ ບໍລິສັດພັດທະນາ ທີ່ດິນຕ້ອງປຸກເຮືອນຢູ່ໃນພື້ນທີ່ແຫ່ງນັ້ນ ໃຫ້ແກ່ປະຊາຊົນ ຫລາຍກວ່າ 1,700 ຄອບຄົວ ທີ່ອາໃສຢູ່ໃນເຂດຄຸ້ມດັ່ງກ່າວ ໃນເວລານັ້ນ ແຕ່ທາງບໍລິສັດບໍ່ປະຕິບັດຕາມຂໍ້ຕົກລົງ ແລະ ກຸ່ມສິດທິກ່າວວ່າ ພໍຕົກມາຮອດຕົ້ນປີ 2012 ເກືອບວ່າ ນຶ່ງສ່ວນສີ່ຂອງຈໍານວນຄອບຄົວ ທີ່ກ່າວມານັ້ນ ບໍ່ມີບ້ານຢູ່ອາໃສ ທ່ານ Subedi ຜູ້ຂຽນລາຍງານພິເສດຂອງສະຫະປະຊາຊາດ ໄດ້ໄປຢ້ຽມຢາມປະຊາຄົມ ດັ່ງກ່າວ ເມື່ອອາທິດຜ່ານມາ ແລະທ່ານຈົນຕົກສະເງີ້ ໃນສະພາບການທີ່ທ່ານໄດ້ເຫັນ ຊຶ່ງ ທ່ານເວົ້າວ່າ: ທ່ານ Subedi ກ່າວວ່າ ການໃຫ້ສໍາປະທານ ທີ່ດິນ ເພື່ອພັດທະນາທາງເສດຖະກິດແລະ ດ້ານອື່ນໆນັ້ນ ສາມາດເປັນເຄຶ່ອງມືໃນທາງ ບວກໄດ້ສໍາລັບການເຕີບໂຕ ໃນບ່ອນທີ່ຍັງຖື ວ່າເປັນປະເທດ ທີ່ດ້ອຍພັດທະນາທີ່ສຸດປະ ເທດນຶ່ງໃນຂົງເຂດ ແຕ່ທ່ານກ່າວວ່າ ລັດຖະ ບານຈະຕ້ອງຮັບປະກັນໃຫ້ມີການອະພິປາຍ ທາງສາທາລະນະ ກ່ຽວກັບວ່າ ຄວນຈະຈັດ ຕັ້ງປະຕິບັດນະໂຍບາຍຕ່າງໆເຫລົ່ານັ້ນຢ່າງ ໃດ ທ່ານກ່າວຕໍ່ໄປວ່າ: ໃນອາທິດແລ້ວນີ້ ລັດຖະບານກໍາປູເຈຍປະກາດວ່າ ຕົນຈະຢຸດເຊົາໃຫ້ສໍາປະທານທີ່ດິນຊຸດໃໝ່ ໄວ້ຊົ່ວຄາວກ່ອນ ແຕ່ບໍ່ໄດ້ອະທິບາຍຫຍັງຫລາຍ ຢ່າງເປີດເຜີຍວ່າ ຈະມີການຖືກປັບປຸງແກ້ໄຂ ຂັ້ນຕອນໃຫ້ດີຂຶ້ນຢ່າງໃດ ທ່ານ Subedi ຫລິ່ງເຫັນການຢຸດໄວ້ຊົ່ວຄາວນີ້ ເປັນບາດກ້າວໃນ ທາງບວກ ແລະກ່າວວ່າ ບັດນີ້ລັດຖະບານຈະຕ້ອງສະແດງໃຫ້ເຫັນວ່າ ຕົນຈະເອົາຈິງເອົາຈັງ ກ່ຽວກັບການປະຕິຮູບນັ້ນແທ້ ທ່ານຊູເບດີກ່າວໃນທີ່ສຸດວ່າ ທ່ານຈະພົບປະກັບບັນດາເຈົ້າໜ້າທີ່ກໍາປູເຈຍເພື່ອສະແດງຄວາມ ເປັນຫ່ວງຕ່າງໆໃຫ້ລັດຖະບານຮູ້ ກ່ອນການຢ້ຽມຢາມກໍາປູເຈຍຂອງທ່ານຄັ້ງນີ້ ສິ້ນສຸດລົງ